L-għaqda Repubblika ressqet ilment kontra l-istazzjon nazzjonali TVM wara li fil-bulettin tal-bieraħ naqas li jirrapporta li llejla se ssir protesta fil-Belt Valletta. Fl-ilment tagħha, Repubblika qalet li "TVM, f'konfoffa mal-Uffiċċju tal-Prim Ministru, qed ifixkel l-għażla ħielsa tal-poplu Malti dwar jekk illejla għandux jattendi jew le billi lanqas biss jinfurmah li se ssir il-protesta". Repubblika qalet li TVM ma bagħatx ġurnalisti għall-konferenza tal-aħbarijiet li saret ilbieraħ waranofsinhar li fiha tħabbru d-dettalji tal-protesta u ġew spjegati r-raġunijiet għaliha. Il-konferenza ta' Repubblika: "L-impunità għadha magħna" – Repubblika Repubblika qalet li l-protesta tal-lejla se ssir kontra "l-impunità li l-Prim Ministru u l-Kummissarju tal-Pulizija għadhom qed jagħtu lil Konrad Mizzi u lill-kriminali u l-korrotti li serqu lil pajjiżna u żebilħuh mad-dinja taħt u bil-barka tal-eks Prim Ministru Joseph Muscat". Il-protesta se tkun qed issir wara li tintemm azzjoni ta' sit-in li membri ta' Repubblika se jkunu għamlu għal tlett ijiem u tlett iljieli quddiem il-Kwartieri Ġenerali tal-Pulizija . Fl-ilment tagħha lil TVM, Repubblika qalet li "din iċ-ċensura mhix aċċettabbli f'demokrazija u mhux aċċettabbli iktar u iktar li istituzzjoni li suppost hija tal-poplu kollu sservi l-interessi partiġġani tal-Uffiċċju tal-Prim Ministru u mhux id-dritt sagrosant tal-poplu li jkun infurmat". Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617c27d2c0857_rand.td-a-rec-img{text-align:left}.td_uid_3_617c27d2c0857_rand.td-a-rec-img img{margin:0 auto 0 0}